ટ્રીન….ટ્રીન….ટ્રીન સેકન્ડ હોમ ના મોટા હોલ માં રહેલા ફોન રણક્યો. મેનેજર સાહેબ એ ફોને ઉપાડ્યો, “હલ્લો.. કોણ બોલો તમે?” ફોન ની સામે બાજુ થી અવાજ આવ્યો, “પ્રમિલા બોલું… મોટી બા સાથે વાત થશે?” મેનેજર બોલ્યા, “બેન અઈ બધી મોટી બાજ, તમારે ક્યાં મોટી બા સાથે વાત કરવી છે?” પ્રમિલા વળતો જવાબ આપ્યો, “રસ્મી બા”. જરા વાત કરાવી દેશો મોટા ભાઈ? મનેજર એ કહ્યું, “હા બેન એમ બોલો ને રસ્મી બા હારે વાત કરવી છે. પણ તમે કીધું નઈ રસ્મી બા તમારે શું થાય?” પ્રમીલા બોલી, “એ મારા પપ્પા ના મમ્મી છે”. મેનેજર હળવાસ થી પુછ્યું, “માફ કરજો તમે થાનગઢ વાળા રસ્મી બા ની વાત તો નથી કરતા ને?” પ્રમિલા બોલી, “હા સાહેબ એજ”. મનેજર જરા ગુસ્સે થઇ ગયા, “પ્રમિલા બેન તમારા પપ્પા એ જે રસ્મી બા ને મૂકી ગયા તા ને રસ્મી બા અલગ હતા અત્યારે જે રસ્મી બા છે એ અમારા રસ્મી બા છે.” એમ કહી મેનેજર સાહેબ એ ફોન જોરથી પછાડી કાપી નાખ્યો. પ્રમિલા આવા શબ્દો સાંભળી ને અચંબો પામી ગઈ.